b'\n_START_ARTICLE_\nNejka Omahen\n_START_SECTION_\n\xc5\xbdivljenjepis\n_START_PARAGRAPH_\nRodila se je 6. februarja 1983 v Ljubljani kot drugi otrok Pavla in Magde Omahen. \xc5\xbdivi v \xc5\xa0martnem pri Litiji. Po kon\xc4\x8dani osnovni \xc5\xa1oli je obiskovala Gimnazijo Be\xc5\xbeigrad. V Ljubljani je do\xc5\xa1tudirala geografijo in primerjalno knji\xc5\xbeevnost. S pisanjem je za\xc4\x8dela \xc5\xbee v osnovni \xc5\xa1oli, ko je v prvem razredu napisala svojo prvo knji\xc5\xbeico, dolgo tri strani z naslovom Mesojeda ro\xc5\xbea.  Kasneje je napisala zbirko knjig Zvezde. Prva knjiga iz te zbirke ima naslov Zvezda z odra, sledili sta \xc5\xa1e Drsalka v modrem in \xc5\xbdupanovi h\xc4\x8derki. Kot gimnazijka je izdala mladinsko pripoved Silvija in roman \xc5\xbdivljenje kot v filmu, po katerem je bil posnet in na TV Slovenija predvajan istoimenski mladinski film. Sledili so romani De\xc5\xbe, Veliko srce, Prigode Poprove Pipi in Spremembe, spremembe. V letu 2009 je iz\xc5\xa1el roman Temno sonce, leto kasneje pa \xc5\xa1e roman Oh, ta kriza!.\n_START_SECTION_\nSilvija (1999)\n_START_PARAGRAPH_\nSedmo\xc5\xa1olka Silvija v knjigi opisuje dogodke iz \xc5\xa1olskega leta v katerem se zgodi vse mogo\xc4\x8de. Od selitve do sestrinega fanta, ki jo prevara z njeno najbolj\xc5\xa1o prijateljico. Z bratom biv\xc5\xa1ega sestrinega fanta pa se spoprijateljita na nenavaden na\xc4\x8din.'